(ปรับใช้กับวิธีการและประเภทการจัดหาพัสดุ)
ร่างรายละเอียดขอบเขตงานทั้งโครงการ (Terms of Reference : TOR)
รายการ.............................................................

1.	ความเป็นมา 
อธิบายความเป็นมาของโครงการ ข้อเท็จจริง สาเหตุที่ต้องทำการจัดซื้อจัดจ้าง เหตุผลและความจำเป็น หรือความสําคัญของภารกิจ และความเชื่อมโยงของภารกิจ

2.	วัตถุประสงค์ 
การจะดําเนินงานหรือโครงการใดๆ ให้บรรลุเป้าหมาย จําเป็นต้องมีการกําหนดวัตถุประสงค์ของงานหรือโครงการ รวมทั้งตองมีการกําหนดเปาหมายเฉพาะของแตละกิจกรรมอย่างชัดเจน 
วัตถุประสงคของการซื้อหรือการจาง คือ สิ่งที่ผูซื้อหรือผู้ว่าจางตองการจะบรรลุหลังจากที่ภารกิจเสร็จสิ้นลง ผลงานของงานหรือโครงการมีจุดมุงหมายที่จะสร้างผลลัพธ์ที่มีตัวชี้วัดที่ตองการทั้งในดานของเวลา พื้นที่ ปริมาณ คุณภาพ รวมทั้งค่าใชจายตางๆ ที่ชัดเจน เพื่อใหการวัดความสําเร็จของโครงการ สามารถจะวัดในดานของประสิทธิผลหรือผลสัมฤทธิ์ไดโดยง่าย

3.	คุณสมบัติผู้เสนอราคา
การกำหนดคุณสมบัติของผู้ยื่นข้อเสนอ และรายละเอียดหรือคุณลักษณะเฉพาะของพัสดุหรืองานจ้าง เป็นอำนาจของหน่วยงานที่จัดหาพัสดุ สามารถใช้ดุลยพินิจกำหนดและวินิจฉัยได้ตามความต้องการของหน่วยงานแต่ต้องอยู่ภายใต้หลักเกณฑ์ตามที่กฎหมาย ระเบียบ ข้อบังคับ คำสั่ง หรือมติคณะรัฐมนตรี
ที่เกี่ยวข้องกำหนดไว้
3.1	คุณสมบัติและไม่มีลักษณะต้องห้ามของผู้ที่จะเข้ายื่นข้อเสนอในการจัดซื้อจัดจ้างของหน่วยงานของรัฐ (พระราชบัญญัติการจัดซื้อจัดจ้างและการบริหารพัสดุภาครัฐ พ.ศ. 2560 มาตรา 64 ภายใต้บังคับมาตรา 51 และมาตรา 52 ประกอบกับหนังสือคณะกรรมการวินิจฉัยปัญหาการจัดซื้อจัดจ้างและการบริหารพัสดุภาครัฐ กรมบัญชีกลางด่วนที่สุด ที่ กค (กวจ) 0405.3/ว 271 ลงวันที่ 25 เมษายน 2568)
3.2	คุณสมบัติของผู้ให้บริการจ้างออกแบบและควบคุมงานก่อสร้าง ผู้มีส่วนได้เสียกับผู้ประกอบการงานก่อสร้าง (ระเบียบกระทรวงการคลังว่าด้วยการจัดซื้อจัดจ้างและการบริหารพัสดุภาครัฐ พ.ศ.2560 ข้อ 133)
3.3	แนวทางปฏิบัติในการกำหนดคุณสมบัติของผู้ยื่นข้อเสนอ การกำหนดผลงาน และการพิจารณาคุณสมบัติผู้ยื่นข้อเสนอของหน่วยงานของรัฐกรณีการกำหนดสิ่งของไม่ใช่สาระสำคัญ (หนังสือคณะกรรมการวินิจฉัยปัญหาการจัดซื้อจัดจ้างและการบริหารพัสดุภาครัฐ กรมบัญชีกลางด่วนที่สุด ที่ กค (กวจ) 0405.2/
ว 214 ลงวันที่ 18 พฤษภาคม 2563)
3.4	แนวทางปฏิบัติในการเร่งรัดการปฏิบัติงานตามสัญญาและการกำหนดคุณสมบัติของผู้มีสิทธิยื่นข้อเสนอ และแนวทางการพิจารณางบแสดงฐานะการเงิน (หนังสือคณะกรรมการวินิจฉัยปัญหาการจัดซื้อจัดจ้างและการบริหารพัสดุภาครัฐ กรมบัญชีกลางด่วนที่สุด ที่ กค (กวจ) 0405.2/ว 124 ลงวันที่ 1 มีนาคม 2566 หนังสือ ด่วนที่สุด ที่ กค (กวจ) 0405.2/ว814 ลงวันที่ 26 ธันวาคม 2567 และหนังสือ ด่วนที่สุด ที่ กค (กวจ) 0405.2/ว48 ลงวันที่ 20 มกราคม 2568)



[bookmark: _GoBack]4.	รายละเอียดคุณลักษณะเฉพาะของพัสดุที่จะดำเนินการจัดซื้อหรือขอบเขตของงานที่จะดำเนินการจัดจ้าง หรือแบบรูปรายการงานก่อสร้างที่จะดำเนินการจ้างก่อสร้าง (แล้วแต่กรณี) และเอกสารแนบท้ายอื่น ๆ
		4.1	การกำหนดคุณลักษณะเฉพาะของพัสดุที่จะทำการจัดซื้อจัดจ้าง ให้หน่วยงานของรัฐคำนึงถึงคุณภาพ เทคนิค และวัตถุประสงค์ของการจัดซื้อจัดจ้างพัสดุดังนี้ 
			1 )	ห้ามมิให้กำหนดคุณลักษณะของพัสดุให้ใกล้เคียงกับยี่ห้อใดยี่ห้อหนึ่ง หรือของผู้ขายรายใดรายหนึ่งโดยเฉพาะ เว้นแต่ พัสดุที่จะทำการจัดซื้อจัดจ้างตามวัตถุประสงค์นั้นมียี่ห้อเดียวหรือจะต้องใช้อะไหล่ของยี่ห้อใด ก็ให้ระบุยี่ห้อนั้นได้ (พระราชบัญญัติการจัดซื้อจัดจ้างและการบริหารพัสดุภาครัฐ พ.ศ. 2560 มาตรา 9)
			2 )	กรณีที่มีการประกาศกำหนด มอก. แล้ว ให้กำหนดรายละเอียดคุณลักษณะเฉพาะของพัสดุที่จะซื้อหรือจ้างหรือรายการในการก่อสร้างตาม มอก. หรือเพื่อความสะดวกจะระบุเฉพาะหมายเลขมาตรฐานก็ได้ หรือในกรณีไม่มีประกาศกำหนด มอก. แต่มีผู้ได้รับการจดทะเบียนผลิตภัณฑ์ไว้กับกระทรวง อก. แล้ว ให้กำหนดรายละเอียดคุณลักษณะเฉพาะของพัสดุที่จะซื้อหรือจ้างหรือรายการในการก่อสร้างให้สอดคล้องกับรายละเอียดคุณลักษณะเฉพาะตามที่ระบุในคู่มือผู้ซื้อ หรือใบแทรกคู่มือผู้ซื้อที่กระทรวง อก. จัดทำขึ้น (ระเบียบกระทรวงการคลังว่าด้วยการจัดซื้อจัดจ้างและการบริหารพัสดุภาครัฐ พ.ศ. 2560 ข้อ 21 วรรค 2)
		4.2	การใช้พัสดุที่ส่งเสริมการผลิตภายในประเทศตามกฎกระทรวงกำหนดพัสดุและวิธีการจัดซื้อจัดจ้างพัสดุที่รัฐต้องการส่งเสริมหรือสนับสนุน (ฉบันที่ 2) พ.ศ.2563 การส่งเสริมหรือสนับสนุนผู้ประกอบวิสาหกิจขนาดกลางและขนาดย่อม (SMEs) กรณีที่ไม่ได้ขอใช้พัสดุที่ผลิตในต่างประเทศหรือนำเข้าพัสดุจากต่างประเทศ (หนังสือคณะกรรมการวินิจฉัยปัญหาการจัดซื้อจัดจ้างและการบริหารพัสดุภาครัฐ กรมบัญชีกลาง ด่วนที่สุด ที่ กค (กวจ) 0405.2/ว 78 ลงวันที่ 31 มกราคม 2565 และหนังสือฯ ที่ กค (กวจ) 0405.2/ว56 
ลงวันที่ 24 มกราคม 2566)
		4.3	การระบุคุณลักษณะเฉพาะของพัสดุหรือยี่ห้อของพัสดุ (หนังสือคณะกรรมการวินิจฉัยปัญหาการจัดซื้อจัดจ้างและการบริหารพัสดุภาครัฐ กรมบัญชีกลางด่วนที่สุด ที่ กค (กวจ) 0405.2/ว 214 ลงวันที่ 18 พฤษภาคม 2563)
		4.4	หลักการกำหนดรายการและรายละเอียดของพัสดุที่จัดซื้อจัดจ้าง
			1 )	การจัดซื้อพัสดุ (ทั่วไป) ให้กำหนดรายการพัสดุที่จัดซื้อ และกำหนดรายละเอียดคุณลักษณะเฉพาะของพัสดุแต่ละรายการ
			2 )	การจัดซื้อพัสดุ (ซับซ้อน) ให้กำหนดรายการพัสดุที่จัดซื้อ และกำหนดรายละเอียดคุณลักษณะเฉพาะของพัสดุแต่ละรายการ โดยจำแนกเป็นข้อกำหนดทั่วไป และข้อกำหนดด้านเทคนิค 
ข้อกำหนดการติดตั้ง การทดสอบ การฝึกอบรม และการตรวจรับ)
			3 )	การจัดจ้างหรืองานบริการ ให้ระบุข้อกำหนดลักษณะหรือประเภทของงาน รายละเอียดของงานแต่ละประเภทที่ต้องการ บุคลากรของผู้รับจ้างที่ต้องดำเนินการ (ถ้ามี) เครื่องมือเครื่องใช้ในการทำงาน 
(ถ้ามี) คุณภาพหรือมาตรฐานการทำงาน (ถ้ามี) การตรวจสอบ/ทดสอบ และการตรวจรับ

5.	กำหนดเวลาส่งมอบพัสดุ
		กำหนดระยะเวลาดำเนินงานรวมตามสัญญา เพื่อดำเนินงานให้แล้วเสร็จหรือระยะเวลาการส่งมอบพัสดุ หรือบางกรณีอาจกำหนดเพิ่มเติมเป็นช่วงเวลาให้สอดคล้องกับเนื้องานในแต่ละงวด





6.	หลักเกณฑ์ในการพิจารณาคัดเลือกข้อเสนอ
		แบ่งตามประเภทของการจัดหาพัสดุ
		6.1	การจัดซื้อจัดจ้างพัสดุ
			1 )	วิธีเฉพาะเจาะจง ใช้เกณฑ์ราคา ในการคัดเลือกผู้ที่เสนอราคาต่ำสุดเป็นผู้ชนะการซื้อ/จ้างหรือเป็นผู้ได้รับการคัดเลือก
			2 )	วิธีประกาศเชิญชวนทั่วไป หรือคัดเลือก ใช้เกณฑ์ราคา หรือเกณฑ์ราคาประกอบเกณฑ์อื่น (ตามพระราชบัญญัติการจัดซื้อจัดจ้างและการบริหารพัสดุภาครัฐ พ.ศ. 2560 มาตรา 65 และหนังสือคณะกรรมการวินิจฉัยปัญหาการจัดซื้อจัดจ้างและการบริหารพัสดุภาครัฐ กรมบัญชีกลาง ด่วนที่สุด ที่ กค (กวจ) 0405.2/ว198 ลงวันที่ 8 เมษายน 2564 หรือหนังสือ ที่ กค (กวจ) 0405.2/ว 989 ลงวันที่ 29 กันยายน 2564)
		6.2	การจ้างที่ปรึกษา
			ใช้เกณฑ์ด้านคุณภาพ (ตามพระราชบัญญัติการจัดซื้อจัดจ้างและการบริหารพัสดุภาครัฐ พ.ศ. 2560 มาตรา 75 และหนังสือคณะกรรมการวินิจฉัยปัญหาการจัดซื้อจัดจ้างและการบริหารพัสดุภาครัฐ กรมบัญชีกลาง ด่วนที่สุด ที่ กค (กวจ) 0405.3/ว1203 ลงวันที่ 27 กันยายน 2565)
		6.3	การจ้างออกแบบหรือควบคุมงานก่อสร้าง
			ใช้เกณฑ์ด้านคุณภาพ ในการคัดเลือกผู้ให้บริการที่มีแนวความคิดของงานจ้างที่ได้คะแนนด้านคุณภาพมากที่สุด (ตามพระราชบัญญัติการจัดซื้อจัดจ้างและการบริหารพัสดุภาครัฐ พ.ศ. 2560 มาตรา 90)

7.	วงเงินงบประมาณ หรือวงเงินที่ได้รับการจัดสรร
		โดยปกติระบุวงเงินงบประมาณที่ได้รับ
		7.1	งานจ้างที่ต้องการความสำเร็จของงานพร้อมกัน จะกำหนดเป็นวงเงินรวม
		7.2	งานซื้อที่มีมากกว่า 1 รายการ และพิจารณาแยกรายการ ให้แยกวงเงินจัดหาแต่ละรายการ
		7.3	งานซื้อหรือจ้างที่มีวงเงินสูงและต้องผูกพันงบประมาณข้ามปี ให้แจงแจงวเงินงบประมาณที่ได้รับแต่ละปีด้วย

8.	งวดงานและการจ่ายเงิน
		8.1	กรณีจ่ายเงินงวดเดียวเมื่อส่งมอบพัสดุและมีการตรวจรับเรียบร้อยแล้ว
		8.2	กรณีกำหนดจ่ายเงินออกเป็นงวดๆ ให้ระบุอัตราร้อยละของค่าพัสดุในแต่ละงวดจากวงเงินงบประมาณ รวมทั้งเนื้องานและระยะเวลาแล้วเสร็จในแต่ละงวดด้วย
		8.3	กรณีจำเป็นต้องจ่ายเงินล่วงหน้า (ตามระเบียบกระทรวงการคลังว่าด้วยการจัดซื้อจัดจ้างและการบริหารพัสดุภาครัฐ พ.ศ. 2560 ข้อ 89)

9.	อัตราค่าปรับ
		9.1	กำหนดอัตราค่าปรับในสัญญาหรือข้อตกลงเป็นหนังสือ ไว้ดังนี้
			1 )	งานซื้อ/จ้าง ที่ไม่ต้องการผลสำเร็จของงานพร้อมกันทั้งหมด ให้กําหนดค่าปรับเป็นรายวันในอัตราตายตัวระหว่างร้อยละ 0.01 – 0.20 ของราคาพัสดุที่ยังไม่ได้รับมอบ 
			2 )	งานจ้าง ที่ต้องการผลสําเร็จของงานทั้งหมดพร้อมกัน ให้กําหนดค่าปรับเป็นรายวันเป็นจํานวนเงินตายตัวในอัตราร้อยละ 0.01 – 0.10 ของราคางานจ้างนั้น แต่จะต้องไม่ต่ำกว่าวันละ 100 บาท 
			3 )	งานก่อสร้างสาธารณูปโภคที่มีผลกระทบต่อการจราจร ให้กําหนดค่าปรับเป็นรายวันในอัตราร้อยละ 0.25 ของราคางานจ้าง แต่อาจจะกำหนดขั้นสูงสุดของการปรับก็ได้ ทั้งนี้ตามหลักเกณฑ์ที่คณะกรรมการ
นโยบายกำหนด
			4 )	งานจ้างที่ปรึกษา หากเห็นว่าถ้าไม่กําหนดค่าปรับไว้ในสัญญาจะเกิดความเสียหาย ให้กําหนด
ค่าปรับไว้ในสัญญาเป็นรายวันในอัตราหรือจํานวนเงินตายตัวในอัตราร้อยละ 0.01 – 0.10 ของราคางานจ้าง
			5 )	การจัดหาสิ่งของที่ประกอบกันเป็นชุด ถ้าขาดส่วนประกอบส่วนหนึ่งส่วนใดไปแล้วจะไม่สามารถใช้การได้โดยสมบูรณ์ แม้คู่สัญญาจะส่งมอบสิ่งของภายในกำหนดตามสัญญา แต่ยังขาดส่วนประกอบบางส่วน ต่อมาได้ส่งมอบส่วนประกอบที่ยังขาดนั้นเกินกำหนดสัญญา ให้ถือว่าไม่ได้ส่งมอบสิ่งของนั้นเลย 
ให้ปรับเต็มราคาของทั้งชุด
			6 )	การจัดหาสิ่งของคิดราคารวมทั้งค่าติดตั้งหรือทดลองด้วย ถ้าติดตั้งหรือทดลองเกินกว่ากำหนดตามสัญญาเป็นจำนวนวันเท่าใด ให้ปรับเป็นรายวันในอัตราที่กำหนดของราคาทั้งหมด
			ทั้งนี้ การกำหนดค่าปรับตาม 1) – 4) ในอัตราหรือเป็นรายวันเป็นจำนวนเงินเท่าใด ให้หัวหน้าหน่วยงานของรัฐ คำนึงถึงราคา กำหนดระยะเวลาของการใช้งาน และลักษณะของพัสดุซึ่งอาจมีผลกระทบต่อการที่คู่สัญญาของหน่วยงานของรัฐจะหลีกเลี่ยงไม่ปฏิบัติตามสัญญา หรือกระทบต่อการจราจร หรือความเสียหายแก่ประโยชน์สาธารณะ แล้วแต่กรณี (ตามระเบียบกระทรวงการคลังว่าด้วยการจัดซื้อจัดจ้างและการบริหารพัสดุภาครัฐ พ.ศ. 2560 ข้อ 162)
		9.2	ห้ามคู่สัญญาไปจ้างช่วงให้ผู้อื่นทำอีกทอดหนึ่ง
			สัญญาที่ทำในราชอาณาจักรต้องมีข้อตกลงในการห้ามคู่สัญญาไปจ้างช่วงให้ผู้อื่นทำอีกทอดหนึ่ง ไม่ว่าทั้งหมดหรือแต่บางส่วน เว้นแต่การจ้างช่วงแต่บางส่วนที่ได้รับอนุญาตจากหน่วยงานของรัฐที่เป็นคู่สัญญาแล้ว ถ้าคู่สัญญาไปจ้างช่วงโดยฝ่าฝืนข้อตกลงดังกล่าวต้องกำหนดให้มีค่าปรับสำหรับการฝ่าฝืนข้อตกลงนั้นไม่น้อยกว่าร้อยละ 10 ของวงเงินของงานที่จ้างช่วงตามสัญญา (พระราชบัญญัติการจัดซื้อจัดจ้างและการบริหารพัสดุภาครัฐ พ.ศ. 2560 มาตรา 95)

10.	การกำหนดระยะเวลารับประกันความชำรุดบกพร่อง (ถ้ามี)
		กำหนดเวลาที่ผู้ขายหรือผู้รับจ้างจะต้องรับผิดในความชำรุดบกพร่อง ให้อยู่ในดุลพินิจของหน่วยงานของรัฐโดยคำนึงถึงความเหมาะสมโดยจะพิจารณาได้จากแบบสัญญาที่คณะกรรมการนโยบายกําหนด ทั้งนี้ ต้องประกาศให้ทราบในเอกสารเชิญชวนด้วย
		โดยจะกำหนดระยะเวลารับประกัน ดังนี้
		10.1	งานจ้างก่อสร้าง ให้กำหนดระยะเวลาในการรับประกันความชำรุดบกพร่อง ไม่น้อยกว่า 2 ปี
		10.2	งานซื้อ/จ้างที่ไม่ใช้งานก่อสร้าง ปกติรับประกัน 1 ปี หรือตามความเหมาะสมและจำเป็น


